**Nyelőcső vizsgálata, nyelési próba**

A nyelési folyamat funkciójának, a nyelőcső lumen belső felszínének megítélésére szolgál. A vizsgálat során kontrasztanyagot kell innia, esetenként pezsgőport is adunk, hogy a felszíni elváltozásokat pontosabban tudjuk megítélni.

Kétféle kontrasztanyaggal készülhet vizsgálat, pépes állagúval, vagy vízoldékonnyal. A vizsgálat után bármit ehet, ihat. A következő napokban bárium szulfát tartalmú kontrasztanyag miatt széklete világosabb lesz, a vízoldékony után átmeneti hasmenése lehet. Fontos tudni, hogy míg a kontrasztanyag nem ürült ki, addig számos vizsgálat nem végezhető eredményesen (pl. hasi CT, ágyéki gerinc, medence rtg. vizsgálata, gyomor-bélrendszeri vizsgálatok)

Nőbetegeink mindig előre jelezzék, ha terhesek!

Az előző vizsgálatok, kezelések leleteit, zárójelentéseit mindig hozza magával! Amennyiben valamely előző vizsgálat képi dokumentációját is kézhez kapta, azt szintén hozza el!